Diari Oficial de la Generalitat Valenciana


Sumari del DOGV 6479, del 14-03-2011 (2011/2873)

RESOLUCIÓ de 28 de febrer de 2011, de la directora general de Comerç i Consum, per la qual es resol l'expedient HE-DG 01/2011.
------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2873


Data del document
:   28-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 28 de febrer de 2011, de la directora general de Comerç i Consum, per la qual es resol l'expedient HE-DG 01/2011.  
 [2011/2873]  
Vistes les sol·licituds presentades per les comissions de Comerç Interior de les cambres de Comerç d'Alcoi, Alacant, Castelló, Orihuela i València, en què s'insta autorització per a la pràctica d'un horari comercial excepcional consistent en l'obertura al públic els dies 19 de març de 2011 en les demarcacions de les cambres d'Alacant i Orihuela; el dia 16 de maig de 2011 en la demarcació de la cambra d'Alcoi; el dia 6 de novembre de 2011 en la demarcació de la cambra de València, i el dia 6 de desembre de 2011 en la demarcació de la cambra de Castelló.  
Atés que l'esmentada sol·licitud es fonamenta en els acords aconseguits per l'Observatori del Comerç Valencià, en les sessions del Ple celebrades el 24 de gener de 2008 i el 31 de gener de 2011.  
Vist que s'estima convenient contribuir a facilitar el desenvolupament de les activitats comercials, amb vista a rendibilitzar al màxim les oportunitats de negoci del comerç, alhora que s'aconseguix millorar el nivell de servici cap als consumidors, que veuen reforçades les seues opcions de compra en moments significatius per als seus interessos, necessitats i expectatives; circumstàncies que han sigut tingudes en compte per les comissions de Comerç Interior de les cambres sol·licitants a l'hora de proposar els dies seleccionats en cada demarcació.  
Vist l'informe emés per la Federació Valenciana de Municipis i Províncies, en data 25 de febrer de 2011, que manifesta la seua conformitat i no planteja cap objecció al fet que els dies proposats siguen habilitats per a la pràctica comercial, mitjançant la concessió de l'horari excepcional sol·licitat.  
Atés el que s'ha disposat en el Decret 69/1999, de 4 de maig, del Govern Valencià, pel qual es desplega la Llei 8/1997, de 9 de desembre, de la Generalitat Valenciana, d'Horaris Comercials de la Comunitat Valenciana (DOGV núm. 3.492 d'11 de maig), i valorades les circumstàncies a què es referix l'article 9, apartat 1 de l'esmentat decret, resolc, fent ús de les atribucions que m'atorga la normativa vigent, autoritzar:  
1. L'obertura comercial per als establiments comercials detallistes ubicats en les demarcacions de les cambres de Comerç d'Alacant i Orihuela el dia 19 de març de 2011, en el seu horari habitual, amb un màxim de 12 hores.  
2. L'obertura comercial per als establiments comercials detallistes ubicats en la demarcació de la cambra de Comerç d'Alcoi, el dia 16 de maig de 2011, en el seu horari habitual, amb un màxim de 12 hores.  
3. L'obertura comercial per als establiments comercials detallistes ubicats en la demarcació de la Cambra de Comerç de València, el dia 6 de novembre de 2011, en l'horari habitual, amb un màxim de 12 hores.  
4. L'obertura comercial per als establiments comercials detallistes ubicats en la demarcació de la Cambra de Comerç de Castelló, el dia 6 de desembre de 2011, en el seu horari habitual, amb un màxim de 12 hores.  
L'aplicació d'este horari comercial excepcional que s'autoritza es farà en tot cas amb el compliment estricte de la legislació laboral vigent.  
La present resolució no és definitiva en la via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la notificació, d'acord amb el que s'ha establit en els articles 114 i 115 de la LRJ-PAC. Tot això sense perjudici que les interessats puguen exercir qualsevol altre dret que estimen oportú.  
València, 28 de febrer de 2011.- La directora general de Comerç i Consum: Sílvia Ordiñaga Rigo.